**TENIS SLOVENIJA**

**Šmartinska 152 Ljubljana, 12. september 2018**

**1000 Ljubljana**

**Vsi najboljši mladi tekmovalci, prihodnost slovenskega tenisa na enem mestu**

Obveščamo vas o spremembi lokacije tekmovanja **Zavarovalnice Sava Masters-a Tenis Slovenije**, le-ta bo izveden v vseh kategorijah v **TK Luka Koper**.

Na dogodek se bo uvrstilo 11 najuspešnejših tekmovalcev/-k jakostne lestvice Tenis Slovenije l.2018, v kategorijah do 12, 14, 16, 18 let in člani/-ce. Dodatno bo en tekmovalec/-ka, v vsaki izmed kategorij, prejel/a povabilo (WC) s strani kapetana mladinskih reprezentanc. Kriterij je mnenje kapetana.

Na sporedu bo **210 srečanj,** na katerih bo nastopilo **120 tekmovalcev,** dobili pa bomo **5** **zmagovalcev** in **5 zmagovalk »Zavarovalnica Sava Mastersa«.**

**Urnik tekem:**

* Dečki in deklice **od 8 do 11 let**, bodo nastopiliod **29**. do **30.9.2018**
* Dečki in deklice **do 12** **let** ter fantje in dekleta **do 16** **let**, bodo nastopili **od 27. do 28. 9. 2018**
* Dečki in deklice **do 14** **let do 18** **let**, bodo nastopili **od 1. do 2.10. 2018**
* **Člani in članice** bodo nastopili **od 29. do 30.9.2018**

**Ostalo:**

* Vrhovni sodnik, žreb in razpored tekem bodo pravočasno objavljeni na spletni strani Tenis Slovenije
* Tekmovalna žoga bo Babolat team z logom Zavarovalnice Sava
* Vodji tekmovanja na strani TK Luka Koper bosta Ervin Hafner & Aleksandar Živin

Lestvice bodo izdelane po zadnjih odigranih turnirjih in vnešenih rezultatih, torej v ponedeljek zvečer, upoštevati pa bo potrebno on-line lestvico z datumom 1. oktober. Upoštevano bo stanje na WTA in ATP lestvici, ki bosta objavljeni v ponedeljek, na mladinskih lestvicah pa stanje z dnem 17. september, razen, če bo ITF, ki običajno lestvice objavlja ob torkih tokrat spremembe lestvic objavil v ponedeljek. Glede na trenutno stanje pa lestvice ITF na udeležnce mastersa ne bodo vplivale z izjemo Maje Makorič, ki je na robu uvrstitve v masters in bi ob morebitni zmagi v Mostarju lahko prišla med najboljših 300 mladink in bi se s tem uvrstila v masters, sicer pa je trenutno izven tega kroga igralk.  

**Namensko sponzorstvo za zmagovalce:**

**Tenis Slovenija** in generalni sponzor **Zavarovalnica Sava,** bosta za tekmovanje vsak do ½, namenila finančna sredstva v vrednosti **5.000 €**. Posamezni zmagovalec in zmagovalka kategorije bo deležen namenskega sponzorstva »**Zavarovalnica Sava Masters sponzorstvo**«, za potovanja na mednarodna tekmovanja.

**Zmagovalec/-ka »Zavarovalnice Sava mastersa«, prejme namenska sredstva v bruto vrednosti 500 €.** Pogoj za dodelitev je podpisana pogodba s Tenis Slovenijo.

Teniški pozdrav.

Se vidimo v Kopru !

Gregor Krušič, Direktor Tenis Slovenije